జగదల్పూర్: కేంద్రంలోని ఎన్డీయే సర్కార్ 2014 మేలో అధికారంలోకి వచ్చిన తర్వాత జమ్మూకశ్మీర్ సహా పలు రాష్ట్రాల్లో అశాంతి మొదలైందని కాంగ్రెస్ ఉపాధ్యక్షుడు రాహుల్ గాంధీ ఎన్డీయే సర్కార్పై విమర్శలు గుప్పించారు. దేశంలోని పలు ప్రాంతాల్లో అశాంతి నెలకొనడంతో రాష్ట్రీయ స్వయం సేవక్ సంఘ్, చైనా, పాకిస్థాన్లు లబ్ధి పొందుతున్నాయని అన్నారు. ఎన్డీయే అధికారంలోకి వచ్చిన తర్వాత పలు రాష్ట్రాల్లో ఘర్షణలు మొదలయ్యాయని, యూపీఏ హయాంలో జమ్మూకశ్మీర్లో ఉగ్రవాదం దాదాపు అంతమై ప్రశాంత పరిస్థితి నెలకొందని అన్నారు. 'వివిధ వర్గాలతో మేము సంప్రదింపులు జరిపాం. మా ఆలోచనలను ప్రజల్లోకి తీసుకువెళ్లాం. యువకులకు ఉద్యోగాలు కల్పించాం. పంచాయతీ రాజ్ ఎన్నికలు నిర్వహించాం' అని రాహుల్ తెలిపారు. ఛత్తీస్గఢ్లోని జగదల్పూర్లో నేషనల్ స్టూడెంట్స్ యూనియన్ ఆఫ్ ఇండియా నిర్వహించిన కార్యక్రమంలో గిరిజన విద్యార్థులను ఉద్దేశించి రాహుల్ శనివారంనాడు మాట్లాడారు.మూడేళ్ల క్రితం తాము అధికారంలో ఉన్నప్పుడు జమ్మూకశ్మీర్లో ఉగ్రవాదం దాదాపు తెరపడిందని, ఇప్పుడు అందుకు భిన్నంగా శ్రీనగర్, సిక్కిం, బస్తర్ ఇలా ప్రతిచోటా అశాంతి నెలకొందని రాహుల్ ఆరోపించారు. 'ఉత్తరప్రదేశ్, తమిళనాడులో శాంతి కనుమరుగైంది. కశ్మీర్లో ఘర్షణల వల్ల లబ్ధి పొందిందెవరు? ఆర్ఎస్ఎస్, పాకిస్థాన్, చైనా లబ్ధి పొందాయి' అని ఆయన ఆరోపించారు. పీడీపీతో కూటమి ప్రభుత్వం ఏర్పడిన తర్వాత కశ్మీర్లో పరిస్థితి దిగజారిపోయిందన్నారు. బస్తర్లో ఘర్షణల వల్ల ఆర్ఎస్ఎస్, పారిశ్రామికవేత్తలు లబ్ధి పొందారని అన్నారు. ఛత్తీస్గఢ్లో నీరు, అడవులు, ఖనిజాలు వంటి ఎన్నో విలువైన వనరులున్నాయని, ఆ వనరులను ప్రభుత్వాలు కొల్లగొట్టే ప్రయత్నాలు చేస్తున్నాయని, ఆ ప్రయత్నాలను ఆడ్డుకోవాలని సూచించారు. పారిశ్రామికీకరణ వల్ల ఆదివాసీలు ఏనాడూ లబ్ధి పొందలేదన్నారు. హర్యానాలో జాట్లు, జాట్లేతరుల మధ్య, కశ్మీర్లో హిందువులు, ముస్లింల మధ్య, అసోంలో బెంగాలీ, బెంగాలేతరుల మధ్య...ఇలా బీజేపీ ఎక్కడ అడుగుపెడితే అక్కడ ప్రజాపోరాటాలు తప్పడం లేదని రాహుల్ విమర్శించారు. కాంగ్రెస్ మాత్రం ఎప్పుడూ శాంతినే కోరుకుంటుందని, గిరిజనుల హక్కులు కాపాడేందుకు తమ పార్టీ కట్టుబడి ఉందని చెప్పారు.
jagadalpur: kendramloni endeeye sarkar 2014 melo adhikaaramloki vachina tarvaata jammookashmir sahaa palu rashtrallo ashanthi modalaindani congress upaadhyakshudu rahul gaandhi endeeye sarkarpai vimarsalu guppinchaaru. desamloni palu praantaallo ashanthi nelakonadamtho rashtriiya swayam sevak sangh, chaina, paakisthaanlu labdhi pondutunnaayani annaru. endeeye adhikaaramloki vachina tarvaata palu rashtrallo gharshanalu modalayyaayani, upa hayamlo jammookashmeerlo ugravaadam daadaapu antamai prasaanta paristhiti nelakondani annaru. 'vividha vargaalato memu sampradimpulu jaripam. maa aalochanalanu prajalloki teesukuvellam. yuvakulaku udyogaalu kalpincham. panchaayatii raj ennikalu nirvahinchaam' ani rahul telipaaru. chhattiisgadloni jagadalpurlo neshanal students unian af india nirvahinchina kaaryakramamlo girijana vidyaarthulanu uddesinchi rahul sanivaaramnaadu matladaru.moodella kritam taamu adhikaaramlo unnappudu jammookashmeerlo ugravaadam daadaapu terapadindani, ippudu anduku bhinnamgaa srinagar, sikkim, bastar ilaa pratichota ashanthi nelakondani rahul aaropinchaaru. 'uttarapradesh, tamilanaadulo saanti kanumarugaindi. kashmeerlo gharshanala valla labdhi pondindevaru? arss, pakisthan, chaina labdhi pondaayi' ani aayana aaropinchaaru. peediipeetho kootami prabhutvam erpadina tarvaata kashmeerlo paristhiti digajaaripoyindannaaru. bastarlo gharshanala valla arss, paarisraamikavettalu labdhi pondaarani annaru. chhattiisgadlo neeru, adavulu, khanijalu vanti enno viluvaina vanarulunnaayani, aa vanarulanu prabhutvaalu kollagotte prayatnaalu chestunnayani, aa prayatnaalanu aaddukovaalani suuchimchaaru. paarisraamikeekarana valla aadivaaseelu enaaduu labdhi pondaledannaru. haryanalo jaatlu, jaatletarula madhya, kashmeerlo hinduvulu, muslimla madhya, asomlo bengali, bengaletarula madhya...ilaa bgfa ekkada adugupedithe akkada prajaaporaataalu tappadam ledani rahul vimarsinchaaru. congress maatram eppuduu saantine korukuntundani, girijanula hakkulu kaapaadenduku tama party kattubadi undani cheppaaru.